John Cooper (komponist)

John Cooper (ca. 1570 – 1626) var en betydelig engelsk komponist, gambist og luttenist.

Liv og virke 
John Cooper tjente ved det engelske kongehoffet og gav den framtidige kong Karl I av England musikkundervisning. Coopers musikalsk mest framstående elever var brødrene Henry og William Lawes, som begge ble betydelige komponister.

Coopers verk omfatter fantasier for gambe, suiter og andre komposisjoner for gambe og fioliner. Han skrev også sanger i ulike sjangre: sørgesanger, salmer, dansesanger (villaneller) og gav ut samlingene Funeral Teares (1606) og Songs of Mourning: Bewailing the Untimely Death of Prince Henry (1613). Noen bevarte Fancies (instrumentalbearbeidelser av kirkemusikk) viser at han fikk en viss innflytelse på utviklingen av triosonateformen.

Cooper var også musikkteoretiker og skrev komposisjonsveiledningen Rules how to Compose (før 1617).

Etter sin død ble Cooper etterfulgt av Alfonso Ferrabosco den yngre i posten som kongelig komponist.

Noter og referanser

Litteratur 
 «John Cooper», hoasm.org
 Ernst Hermann Meyer: English chamber music; the history of a great art. London 1946, Lawrence & Wishart. ISBN 0-306-70037-9.
 Richard Charteris: John Coprario: The Two-, Three- and Four-Part Consort Music, Fretwork Editions, ISBN 0-9517524-0-5
 Konrad Ragossnig: Handbuch der Gitarre und Laute. Schott, Mainz 1978, ISBN 3-7957-2329-9, s. 41.

Eksterne lenker 
 
 
 
 

Luttspillere
Musikkteoretikere
Barokkomponister
Engelske komponister